মেসি নিজে অবিশ্বাস্য বললেও তাঁর হাতেই যে পুরস্কারটা উঠতে যাচ্ছে, সে ব্যাপারে প্রায় নিঃসন্দেহ ছিল ফুটবল-বিশ্ব। গত বছর বার্সেলোনার লা লিগা, চ্যাম্পিয়নস লিগ আর কোপা দেল রেসহ পাঁচটি ট্রফি জয়ের নায়ক ভোটের লড়াইয়ে অনেক পেছনে ফেলে দিয়েছেন সবাইকে। মেসি পেয়েছেন ৪১ শতাংশ ভোট। রোনালদো বেশ পেছনেই, ২৮ শতাংশ। প্রথমবারের মতো তিনজনের সংক্ষিপ্ত তালিকায় জায়গা করে নেওয়া নেইমারকে আট শতাংশ ভোট নিয়ে সন্তুষ্ট থাকতে হচ্ছে। বাকি ভোট পেয়েছেন প্রাথমিক তালিকায় থাকা ফুটবলাররা।